20. juni 2019

 **Murermesse på Tradium**

**16 virksomheder stod onsdag klar med lærepladser til de fremmødte unge, på Tradiums Murermesse.**

Grillen var tændt og pølserne mange, da murerafdelingen på Tradium i går havde inviteret til messe. Her kunne unge komme og finde en lærerplads, hvis de havde lysten og evnerne.

-Stor respekt til de der bygger samfundet op, og det er vi alle ansvarlige for, både mestrene som er her og de unge der går i lære, forklarede det nyvalgte folketingsmedlem for socialdemokratiet, Malte Larsen, i en tale til de fremmødte. Malte fortale også om hvordan han selv har bygget sit eget hus, og derfor var det nærliggende at han også skulle prøve at mure en lille mur op og bevise sine evner for gæsterne.

Ville de unge det traditionsrige fag, så var chancerne meget gode for at tage fra messen, med en læreplads i baggagen. Murerne er, som mange andre håndværksfag, nemlig i mangel på dygtige folk og virksomhederne i branchen vil derfor meget gerne have flere unge til at lære det stolte og traditionsrige fag. Heldigvis var der også mødt mange unge op til messen:

-Der har været flere unge forbi, som jeg ikke har mødt før og de har virket meget glade for, at de har fået mulighed for at komme i kontakt med virksomhederne, beretter Kent Sivertsen, overlærer på mureruddannelsen.

**En samfundsopgave**

Hvis flere unge vil murerfaget, så er det selvfølgelig også godt for Tradium, men hos de der har planlagt dagen, stikker motivationen for at afholde en sådanne messe dybere end som så.

-Erhvervet får meget ud af sådan dag, for der er en voldsom efterspørgsel efter murerlærlinge. Så det vi gør her i dag, er ikke for skolen som sådan, men for erhvervet og samfundet, så vi kan løfte den samfundsopgave der ligger foran os, forklarer Lars Bagger Hansen, uddannelseschef på Tradium, der afslutter med at fortælle, at det ikke er sidste gang, et sådanne arrangement vil finde sted på skolen.

**Kontakt**

Lars Bagger Hansen

Uddannelseschef

lbh@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger 500 medarbejdere og underviser 3.200 årselever på syv adresser i Randers, Hobro og Pederstrup. Tradium har en vision om at sætte læring i bevægelse og være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook